**INDOKOLÁS**

az Önkormányzat Szervezeti és Működési Szabályzatáról szóló 16/2014. (X. 22.) önkormányzati rendelet módosításáról szóló 13/2019. (X. 28.) önkormányzatirendelethez

**1. Általános indokolás**

Az Önkormányzat Szervezeti és Működési Szabályzatáról szóló 16/2014. (X. 22.) önkormányzati rendelet (a továbbiakban: Ör.) módosítása az Ör. bevezető részének pontosítása, a polgármesterre átruházott hatáskörök kiegészítése, a helyettesítési szabályok közös hivatalon belül való összehangolása, a képviselő-testület szerveinek társulásokkal való kiegészítése, és a helyi önkormányzati képviselők és polgármesterek 2019. évi választását követően bekövetkezett személyi változások miatt vált szükségessé.

**2. Részletes indokolás**

1. §

Az Ör. bevezető részének módosításáról rendelkezik.

2. §

A polgármesterre átruházott hatáskörök kiegészülnek a köztemetés feladataival.

3. §

A jegyzői és az aljegyzői tisztség egyidejű betöltetlensége, vagy tartós akadályoztatásuk esetére meghatározott helyettesítési rend a közös hivatal székhelye önkormányzatának szervezeti és működési szabályzatával összhangban kerül meghatározásra.

4. §

A Tiszagyulaháza Község Önkormányzata részvételével működő társulások jogállását, feladatait tartalmazó VIII. fejezettel való kiegészítésről rendelkezik.

5. §

A képviselő-testület tagjainak névsorát tartalmazó Ör. 2. melléklet, és a képviselő-testület által megalakított állandó bizottság tagjait és feladatait tartalmazó Ör. 5. melléklet módosításáról rendelkezik.

6. §

A rendelet hatályba léptető rendelkezését tartalmazza.